הפיגוע בצומת אריאל (2018)

הפיגוע בצומת אריאל הוא פיגוע דקירה בצומת אריאל בשומרון, שבו נרצח הרב איתמר בן גל, תושב הר ברכה, בידי מחבל פלסטיני ב-כ' בשבט תשע"ח (5 בפברואר 2018). כחודש קודם לפיגוע אירע פיגוע הירי ליד חוות גלעד בשומרון בו נרצח הרב רזיאל שבח. הפיגוע עורר הדים נרחבים בחברה הישראלית ובחברה הערבית, בין השאר בשל העובדה שבוצע בידי חוליה מאורגנת, שתכננה אותו מראש והצטיידה בנשק חם, רצחה אדם ונעלמה בלי להותיר עקבות. באותה עת קיימו ארגוני הטרור הפלסטיניים, בראשם חמאס והג'יהאד האיסלאמי, מסע תעמולה נרחב לעידוד המשך מה שכינו "אינתיפאדת אל קודס", אשר חלק נרחב ממנה בוצע בפעולות טרור אישיות ("אינתיפאדת הבודדים"). כלי משמעותי עבורם היה הרשתות החברתיות של החברה הפלסטינית, בהן חוללו הסתה רציפה ועמוקה כנגד מה שכינו "הכיבוש הציוני". המאורע שציין עבורם את תחילת גל הטרור הפלסטיני היה רצח איתם ונעמה הנקין, שאירע באוקטובר 2015, והם קיוו להמשיכו ולהעצימו. צומת אריאל בשומרון נחשב למועדף על מפגעים בודדים, בין השאר בשל מרכזיותו היחסית, ורצונם של מחבלים להיחרט בתודעה הציבורית, וליצור שיח ברשתות חברתיות כחלק מ"פיגועי אווירה". שנתיים וחצי קודם לפיגוע אירע בו פיגוע דקירה נוסף, וחודשים לאחר מכן נדקרה ונפצעה בו חיילת. בשני המקרים כוח צה"ל המוצב בצומת חיסל את המחבלים. כשנה לאחר הפיגוע אירע בצומת הפיגוע המשולב בצומת אריאל, בו נרצחו חייל צה"ל גל קיידאן והרב אחיעד אטינגר. לאחר פיגועים נוספים, תחקירים והפקת לקחים, ערך צה"ל שינויים טקטיים במבנה כוחותיו במקום, אשר מנעו פיגועים נוספים בצומת. בצהרי כ' בשבט תשע"ח (5 בפברואר 2018), בשעה 14:20 לערך, עמד הרב איתמר בן גל תושב הר ברכה, בטרמפיאדה בכיכר שבכניסה הראשית לאריאל, בדרכו מגבעת שמואל לברית מילה של אחיינו שנערכה בהר ברכה. הרב בן גל (בן 29), נשוי ואב לארבעה, שימש כרב ומחנך בישיבת בני עקיבא גבעת שמואל. קודם לכן שימש בהוראה בישיבת הר ברכה. באותה עת הגיע במונית שירות פלסטינית לצומת אריאל המחבל עבד אלחכים עאצי, ערבי-ישראלי בן 19 בעל תעודת זהות כחולה, בן לערביה-ישראלית ילידת נצרת ותושבת חיפה, ולאב ערבי-פלסטיני משכם. הוא הפעיל חשבון פייסבוק בו התבטא פעמים רבות בשבח פיגועי טרור נגד יהודים, אולם קיים קשרים עם נערות יהודיות. התגורר בעבר ביפו ואף שהה מספר שבועות בבית השנטי - עמותה שמטרתה לסייע לנוער בסיכון. קודם בואו לצומת רכש והצטייד בשתי סכינים באורך של כ-27 ס"מ. הרוצח ירד בעברו השני של הכביש, וזיהה את בן גל העומד בטרמפיאדה כיהודי בשל בגדיו והכיפה שחבש לראשו. הוא התקרב אל הרב בן גל מאחור, שלף את אחת הסכינים, ודקר את הרב בן גל בעוצמה רבה בחזהו ובבטנו. הרב בן גל נאבק וניסה לנוס מן המקום. הרוצח רדף אחריו במטרה להמשיך ולדקור אותו. הדבר נמנע בזכות עובר אורח, קצין צה"ל בחופשה שהבחין במתרחש ופגע במחבל ברכבו. בן גל רץ לכיוון אוטובוס חברת אפיקים שעמד באזור, דפק על שמשת הדלת, צעק אל עבר הנהג "פיגוע, דקרו אותי", והתמוטט במקום. הוא פונה לבית החולים בילינסון בפתח תקווה, תוך כדי פעולות החייאה, אולם הרופאים נאלצו לקבוע את מותו כעבור זמן קצר. תיעוד הפיגוע ממצלמות האבטחה פורסם בכלי תקשורת עוד באותו יום. הרב איתמר בן גל הובא בבוקר יום המחרת למנוחות בבית העלמין ביישובו הר ברכה. בהלווייתו השתתפו מאות בני אדם, ביניהם יושב ראש הכנסת יולי אדלשטיין, שר החקלאות אורי אריאל, הרב אליעזר מלמד, הרב שרגא פרוכטר ואישי ציבור נוספים. מיד לאחר הפיגוע, נמלט המחבל עבד אלחכים עאצי בסיוע רכב פלסטיני אל הכפר כיפל חרת' הסמוך ומצא בו מחסה זמני. כוחות צבא גדולים פתחו במרדף אחר הרכב באמצעותו נמלט, וחיילים ביצעו סריקות באזור העיירה סלפית והכפרים הסמוכים לה. כן הוחרמו מצלמות אבטחה של בעלי עסקים ובתים פרטים בתוואי ההימלטות של המחבל. בערב הסמוך לפיגוע פעלו כוחות מיוחדים של צה"ל בשכם, סביב ביתו של אבי המחבל. במהלך התפרעויות בהשתתפות מאות פלסטינים אשר ידו מטענים, בקבוקי תבערה ואבנים, נעצרו שבעה מהפורעים. המחבל המשיך בבריחה לשכם, שם הסתתר במשך כחודש וחצי, עד לכידתו בידי כוחות שב"כ, ימ"מ וחטיבת שומרון (גדוד 90) של צה"ל. בבית בו נלכד, צפונית לקסבה של שכם, שהו גם ילדים. בחקירתו התברר כי החליף מספר מקומות מסתור במהלך מנוסתו. עמו נעצרו פלסטינים אשר סייעו לו להסתתר, חרף העובדה שלא היה תושב המקום. ביולי 2019 הרשיע בית המשפט המחוזי בלוד את המחבל ברצח, לאחר שהמחבל הודה במעשה. ארגון חוננו ייצג את משפחת בן גל כנפגעי העבירה בנובמבר 2019 גזר בית המשפט עונש מאסר עולם על המחבל, וכן תשלום פיצוי של 258 אלף שקלים לאלמנה ולילדיו היתומים של הרב. במאי 2018 חשף משרד הביטחון כי במסגרת תשלומי הרשות הפלסטינית למחבלים ולמשפחותיהם מעניקה הרשות משכורת חודשית לרוצח, אשר סכומה הכולל יגיע בעתיד ללמעלה מ-12 מיליון ש"ח. כתבי אישום נוספים הוגשו נגד אביו וסייענים נוספים, אשר סייעו לרוצח בזמן מנוסתו. ארגון חוננו קרא להעמיד לדין את כלל הסייענים הקשורים למחבל, וכן את הצוותים הרפואיים שטיפלו בו בבתי החולים אל-רחמה ורפידיה בשכם, מבלי לדווח על הימצאותו. עוד קרא הארגון לשר הפנים אריה דרעי לשלול את אזרחותו הישראלית של המחבל. בעקבות הפיגוע הדליקה אלמנתו מרים בן גל משואה ביום הזיכרון לחללי מערכות ישראל, לצד יעל שבח אלמנת הרב רזיאל שבח שנרצח בפיגוע ירי שבועות ספורים קודם לכן. בעקבות הפיגועים התכופים בין השתיים נרקם קשר. ראש ממשלת ישראל בנימין נתניהו, נשיא מדינת ישראל ראובן ריבלין ואישי ציבור נוספים, פרסמו דברי תנחומים למשפחת בן גל, והבהירו כי מדינת ישראל תעשה כל מאמץ ללכוד את המחבל. ראש עיריית אריאל אלי שבירו, בשטחה אירע הפיגוע, התבטא ברוח דומה וקרא להחיל את ריבונות מדינת ישראל על יהודה ושומרון. ראש המועצה האזורית שומרון יוסי דגן אמר: "לצערנו מדובר במקום עליו התרענו אינספור פעמים בעבר, מקום שמשמש כמקום לירידה של המוני שבח"ים מהתחבורה הציבורית הישראלית בשומרון. פיגוע קשה שני בחודש. תושבי השומרון חזקים. הטרור לא ינצח אותנו". במהלך השבעה ביקרו בבית המשפחה בהר ברכה נשיא מדינת ישראל ראובן ריבלין, רעיית ראש הממשלה שרה נתניהו, שר הכלכלה אלי כהן, סגנית שר החוץ ציפי חוטובלי, ראש האופוזיציה יצחק הרצוג, ואחרים. לאחר הפיגוע פרסמה אשת הנרצח מרים בן גל, מספר פעמים קריאה לראש הממשלה נתניהו לאשר בניית מאות יחידות דיור חדשות ביישוב הר ברכה, כחלק מאישור תב"ע ליישוב, כמענה ציוני לפיגוע. בתגובה הודיע נתניהו באמצעות ראש לשכתו יואב הורוביץ, אשר ביקר בבית המשפחה במהלך השבעה, כי "נעשה הכל" על מנת להרחיב את הר ברכה. הגשת התב"ע התקדמה בצעדים מדודים. כשנה לאחר הרצח נקראה כיכר אריאל על שמו של הרב איתמר בן גל. בטקס החניכה השתתפו שר התחבורה ישראל כץ, יוסי דגן, אורן חזן, מפקד חטיבת שומרון שגיב דהן, בני משפחת הנרצח ואחרים. כמו כן, אחד הרחובות ביישוב הר ברכה בו התגורר נקרא על שמו. בטקס השתתף שר העובדה והרווחה אופיר אקוניס, ובשנת התשפ"ב, 2022, הונחה אבן פינה לשכונה חדשה בהר ברכה שתיקרא על שמו. הרב אליעזר מלמד, רב היישוב הר ברכה, הקדיש את הכרך "העם והארץ" מתוך סדרת הספרים פניני הלכה לזכרו, וצרף כהקדמה את דברי ההספד שאמר בהלוויה. במלאת חודש לרצח, המשפחה ארגנה מיזם שבמסגרתו הם מציעים לקחת על עצמם דבר אחד מדמותו וממעשיו הטובים. יממה לאחר הפיגוע כתב שגריר ארצות הברית בישראל דייוויד פרידמן: "לפני עשרים שנה תרמתי אמבולנס להר ברכה, בתקווה שישתמשו בו להעביר תינוקות בריאים. במקום זאת אדם מהר ברכה נרצח על ידי מחבל, מותיר מאחור אישה וארבעה ילדים. 'המנהיגים' הפלסטינים היללו את המחבל. מתפלל עבור משפחת בן גל". בעקבות דבריו פרסם גדעון לוי מאמר בהארץ, בו כינה את הר ברכה - "הר קללה". בתגובה פרסום פרידמן ציוץ ברשת הטוויטר: "מה קרה ל"הארץ"? ארבעה ילדים קטנים יושבים שבעה על אביהם שנרצח והעיתון הזה מכנה את קהילתם "הר קללה". האם אין להם הגינות?". שר החוץ הגרמני זיגמר גבריאל, שביקר בישראל שבוע קודם לפיגוע, התבטא: "זהו פשע הדמים השני שמתרחש בתוך חודש. הרצח ממלא אותנו בצער רב ובדאגה רצינית. אלימות וקריאה לאלימות לא יובילו לכך שישראלים ופלסטינים יוכלו לחיות זה לצד זה בשלום ובביטחון". שגריר האיחוד האירופי בישראל עמנואל ז'ופרה כתב: "היום נדקר אזרח למוות סמוך לאריאל. מחשבותיי עם משפחת הקורבן. אין שום הצדקה לאלימות ולטרור. אני מקווה שהתוקף יובא לדין". ארגון הטרור הפלסטיני חמאס שיבח את הפיגוע וכינה אותו "פעולת גבורה מוצלחת", לאחר פיגוע הירי ליד חוות גלעד בו נרצח כחודש קודם לכן הרב רזיאל שבח. בהודעה שפרסם כתב: "פיגוע הדקירה מוכיח שאינתיפאדת אל-קודס נמשכת". סמוך באותו חודש פרסם הארגון פוסטר בו תמונות נרצחי פיגועים, ביניהם הרב בן גל. ארגון הטרור הפלסטיני הג'יהאד האיסלאמי בירך אף הוא על הפיגוע, ופרסם הודעה בה נאמר: "מדובר בפעולת גבורה הבאה כתגובה טבעית לפשעי הכיבוש של הציונים נגד העם הפלסטיני". הדיווח של כלי התקשורת הרשמי של הרשות הפלסטינית וואפא על הפיגוע לא כלל גינוי כלשהו. פיגועי טרור נגד ישראלים בישראל ובשטחים ב-2018 הפיגוע המשולב בצומת אריאל פיגוע הירי באריאל (2022) הפיגוע המשולב באריאל (2022) סרט זיכרון על הרב איתמר בן גל, אולפני אתרוג אתר זיכרון לרב איתמר יוסף בן-גל הי"ד באתר ישיבת הר ברכה אסף גבור, ‏צומת אריאל: "התחנה המרכזית" של ערביי השומרון, בעיתון מקור ראשון, 5 בפברואר 2018 אלישע בן קימון, השינוי הטקטי שמנע פיגוע דקירה קטלני בצומת אריאל, באתר ynet, 21 בספטמבר 2020 ערוץ 7, תלמיד חכם, אבא נהדר: לזכרו של איתמר בן גל הי"ד, באתר ערוץ 7, 6 במאי 2019 יואב לימור, פרשנות: תעודת הזהות הכחולה היא ה"אס" של ארגוני הטרור, באתר ישראל היום, 5 בפברואר 2018 שמעון כהן, איתור הרוצח לפי הפייסבוק היה אפשרי?, באתר ערוץ 7, 6 בפברואר 2018 ערוץ 7, החברות היהודיות של המחבל, באתר ערוץ 7, 7 בפברואר 2018 מעריב אונליין, ‏חצה את הכביש, התגנב מאחורה ודקר למוות: תיעוד הפיגוע באריאל, באתר מעריב אונליין, 5 בפברואר 2018 הרב בן גל הי"ד הובא למנוחות, באתר ערוץ 7, 6 בפברואר 2018 אפרת פורשר, "איתמר בני, מי ייתן מותי תחתיך": נרצח הפיגוע הובא למנוחות, באתר ישראל היום, 6 בפברואר 2018 קרני אלדד, ‏"איך נמשיך בלי החיוך שלך?": איתמר בן גל הובא למנוחות, באתר מעריב אונליין, 6 בפברואר 2018 צה"ל פעל בשכם, המחבל טרם נתפס, באתר ערוץ 7, 6 בפברואר 2018 צה"ל פשט בשכם על בית אביו של המחבל מאריאל; הרוג ועשרות פצועים בעימותים, באתר וואלה, 7 בפברואר 2018 אפרת פורשר, "סגירת מעגל שאי אפשר לתאר", באתר ישראל היום, 20 במאי 2018 יואב זיתון ואלישע בן קימון, תיעוד: רגע מעצר המחבל שרצח את הרב איתמר בן גל, באתר ynet, 18 במרץ 2018 יואב זיתון, חשיפה: הכביסה המלוכלכת מצה"ל במסמך נוקב של קצין בכיר, באתר ynet, 17 בנובמבר 2018 אבישי גרינצייג, ‏המחבל שדקר למוות את איתמר בן גל הורשע ברצח, באתר מעריב אונליין, 11 ביולי 2019 מתן וסרמן, ‏מאסר עולם למחבל שרצח את הרב איתמר בן גל, באתר מעריב אונליין, 24 בנובמבר 2019 אוריאל בארי, ‏משכורות המחבלים: 10 מיליון ש"ח לרוצחים, באתר "סרוגים", 6 במאי 2018 ערוץ 7, דרישה: להעמיד לדין את כל הסייענים, באתר ערוץ 7, 3 בפברואר 2019 ערוץ 7, פנייה לשר דרעי: לשלול אזרחות רוצח איתמר בן גל הי"ד, באתר ערוץ 7, 1 בינואר 2020 מערכת כאן חדשות, נתניהו בהר הרצל: "בלי הגבורה וההקרבה של לוחמינו – אי אפשר להבטיח את קיומנו", באתר כאן, ‏18/04/18 כאן חדשות, אלמנות הנרצחים הפכו לחברות בדם: "הילדים שואלים מה אבא היה עושה", באתר יוטיוב, ‏17/04/2018 "אנחנו כאן לנצח נצחים", באתר ערוץ 7, 5 בפברואר 2018 אפרת פורשר, המחבל מהפיגוע באריאל - ערבי ישראלי תושב יפו, באתר ישראל היום, 5 בפברואר 2018 חיים לב, בין הנשיא ריבלין לשרה נתניהו, באתר ערוץ 7, 15 בפברואר 2018 הרב אליעזר מלמד, הרב איתמר הי"ד ממשיך לחנך, באתר רביבים. עדו בן פורת, הניצחון על השפלים- לבנות כאן בשומרון, באתר ערוץ 7, 9 בפברואר 2018 חזקי ברוך, התשובה לטרור - 800 יח"ד בהר ברכה, באתר ערוץ 7, 8 בפברואר 2018 חזקי ברוך, הרצוג בהר-ברכה: "רצח נתעב", באתר ערוץ 7, 9 בפברואר 2018 אפרת פורשר, "מקווה שאבין איך הקב"ה רוצה שנמשיך", באתר ישראל היום, 8 בפברואר 2018 אלישע בן קימון, אלמנת הנרצח תוקפת את נתניהו: "מתעכב במענה לטרור", באתר ynet, 25 בפברואר 2018 מעריב אונליין, ‏אלמנתו של רזיאל על לכידת רוצח בעלה: "לא פותר את הבעיה", באתר מעריב אונליין, 6 בפברואר 2018 אלישע בן קימון, ראש לשכת רה"מ הבטיח "לעשות הכול" להרחיב את הר ברכה, באתר ynet, 11 בפברואר 2018 ערוץ 7, ראש לשכת נתניהו: נממש התב"ע בהר ברכה, באתר ערוץ 7, 11 בפברואר 2018 שקד: "אני חושבת שעדיין יש חלון הזדמנויות", באתר "סרוגים", 1 ביולי 2020 חדשות 0404, יום השנה לרצח הרב איתמר בן גל – כיכר אריאל תקרא על שמו, באתר חדשות 0404‏, 24 בינואר 2019 חדשות כיפה, שנתיים לרצח הרב איתמר בן גל: נחנך רחוב על שמו בהר ברכה, באתר כיפה, ‏10/02/2020 ערוץ 7, השר אופיר אקוניס בהר ברכה: "נטענו בשומרון שורש שלא יינתק לעולם", באתר ערוץ 7, ‏10/02/2020 איתמר בן גל הי"ד יונצח בהר ברכה. אלמנתו: מעל הקבר הבטחתי שנמשיך לבנות את ארץ ישראל, באתר ערוץ 7, 23 בינואר 2022 הרב אליעזר מלמד‏, הקדמה לכרך "העם והארץ" - הקדשה והספד לקדוש הרב איתמר בן גל הי”ד, באתר פניני הלכה עורכי ערוץ 20, מרגש: יוזמת הנצחתו של הרב איתמר בן גל הי"ד, באתר עכשיו 14, 9 במרץ 2018 מערכת ישראל היום, שגריר ארה"ב נגד "הארץ": "אין להם הגינות?", באתר ישראל היום, 9 בפברואר 2018 אוריאל בארי, ‏העולם מזועזע: תגובות העולם לפיגוע באריאל, באתר "סרוגים", 6 בפברואר 2018 בן 29 נרצח בפיגוע דקירה באריאל; המחבל נמלט, באתר וואלה, 5 בפברואר 2018 אלישע בן קימון ורענן בן צור, הנרצח בפיגוע באריאל: אב לארבעה מהר ברכה, באתר ynet, 5 בפברואר 2018 יהודה שלזינגר, רשימת החיסול של חמאס: רבנים ופוליטיקאים על הכוונת, באתר ישראל היום, 7 בפברואר 2018 דלית הלוי, הרש"פ נמנעת מלגנות את הפיגוע הרצחני, באתר ערוץ 7, 5 בפברואר 2018